L'article 81 de la Llei orgànica 6/2001, de 21 de desembre, d'universitats, estableix que els preus públics per als estudis que condueixen a l'obtenció d'un títol universitari oficial els fixarà la comunitat autònoma dins els límits que estableixi el Consell de Coordinació Universitària.
L'article 117.3 de la Llei 1/2003, de 19 de febrer, d'universitats de Catalunya, estableix que correspon al Govern de la Generalitat aprovar els preus públics dels ensenyaments conduents a l'obtenció dels títols universitaris oficials i la resta de drets legalment establerts.
La Llei 15/1997, de 24 de desembre, de taxes i preus públics de la Generalitat de Catalunya, atorga la consideració de preus públics als referits a l'ensenyament universitari, els quals han de ser aprovats mitjançant un decret del Govern de la Generalitat.
Per tant, cal fixar el preu del crèdit de tots els estudis universitaris oficials que s'imparteixen a les universitats públiques de Catalunya i els dels altres serveis acadèmics.
Així mateix, pel que fa als centres docents adscrits, el present Decret determina el percentatge sobre els preus públics dels ensenyaments que s'han d'abonar en concepte de tutela acadèmica, sens perjudici de les compensacions que s'hagin acordat per altres conceptes en el marc del conveni d'adscripció entre el centre docent i la universitat a la qual estan adscrits, d'acord amb el que preveu l'article 3.2 del Decret 390/1996, de 2 de desembre, de regulació del règim d'adscripció a universitats públiques de centres docents d'ensenyament superior.
Aquest Decret fixa també els preus de la prestació de serveis acadèmics universitaris dels estudis universitaris oficials que ofereix la Universitat Oberta de Catalunya fets al seu campus principal i vinculats al contracte programa signat amb el Departament d'Universitats, Recerca i Societat de la Informació, la qual ha d'aplicar els preus fixats pel Govern segons el que preveu la Llei 3/1995, de 6 d'abril, de creació de la Universitat Oberta de Catalunya, sens perjudici que en el seu àmbit, atesa la seva formulació jurídica i les seves particularitats metodològiques, tal com preveu l'apartat segon de la disposició addicional sisena de la Llei 1/2003, de 19 de febrer, d'universitats de Catalunya, aquesta fixi la contraprestació pel material didàctic i serveis específics, d'acord, a més, amb la seva normativa acadèmica.
Per determinar els preus de la prestació de serveis acadèmics universitaris, atès l'aspecte diferencial d'aquesta universitat en relació amb el conjunt d'universitats presencials catalanes, es tenen en compte l'aplicació de la tecnologia multimèdia i interactiva que ofereix la universitat esmentada.
La mesura prevista a l'article 5 d'aquest Decret, que ja s'està aplicant des del curs 1996-1997, pretén garantir que els recursos públics, sempre limitats, vagin destinats, tal com passa amb les beques, a donar les màximes oportunitats d'estudi, i per tant, a subvencionar en major mesura el preu als i a les estudiants que cursen per primera vegada una carrera en una universitat pública i, en sentit contrari, fer contribuir en major mesura al finançament del cost de l'ensenyament els i les estudiants que ja tenen un títol universitari oficial finançat bàsicament amb fons públics, sens perjudici de les exempcions que el mateix precepte preveu.
No obstant això, cal remarcar que tot i amb el recàrrec, el preu de l'estudi segueix sent majoritàriament finançat amb càrrec als pressupostos públics.
Atès que alguns estudis oficials encara no han estat reformats i que, en conseqüència, continuen estructurats en cursos anuals i assignatures, aquest Decret també fixa el preu d'aquests estudis per curs complet i per assignatures soltes.
D'altra banda, segons l'Acord de la Conferència del Consell Interuniversitari de Catalunya sobre el Programa de Formació en Terceres Llengües, adoptat en la sessió ordinària de 6 de juny de 2001, i en referència a la implementació de l'idioma anglès, el Decret regula els preus per als cursos d'anglès en un entorn no presencial a través de l'Escola Virtual d'Idiomes per a Universitaris.
També regula, com a novetat, el preu de la Prova Universitària de Competència en anglès (PUC anglès), que permetrà avaluar i acreditar els coneixements d'aquest idioma als i a les estudiants universitaris.
Als efectes de fer front al pagament dels preus públics aprovats pel present Decret, els i les estudiants es poden acollir a les fórmules de finançament que ofereix l'Agència de Gestió d'Ajuts Universitaris i de Recerca, creada per la Llei 7/2001, de 31 de maig, per a l'execució de programes i activitats de foment a l'estudi i la recerca.
És per això que, a proposta conjunta dels consellers del Departament d'Universitats, Recerca i Societat de la Informació, i d'Economia i Finances, i d'acord amb el Govern,
1.1 Els preus a satisfer en el curs 2003-2004 per la prestació dels ensenyaments organitzats en crèdits conduents a l'obtenció de títols oficials de les universitats públiques de Catalunya són els que es detallen als apartats 1, 2 i 10 de l'annex d'aquest Decret, atenent el seu grau d'experimentalitat.
1.2 Els preus que cal satisfer en el curs 2003-2004 per la prestació dels ensenyaments propis de les universitats, per a la inscripció d'estudiants que cursin determinades matèries amb autorització de la universitat, o per la contraprestació pels materials didàctics específics i els serveis específics en els sistemes metodològics que impliquin semipresencialitat en els estudis seran fixats pel consell social de cada universitat, d'acord amb la lletra i) de l'article 89 de la Llei 1/2003, de 19 de febrer, d'universitats de Catalunya.
En el cas de la Universitat Oberta de Catalunya, els fixarà l'òrgan que tingui atribuïda aquesta funció, que fixarà igualment els preus a satisfer per a l'obtenció de títols oficials en els campus externs al seu àmbit principal i que per tant no estan vinculats al contracte programa signat entre el Departament d'Universitats, Recerca i Societat de la Informació i la Universitat Oberta de Catalunya.
1.3 L'Escola Universitària de Treball Social de Barcelona i l'Institut Nacional d'Educació Física de Catalunya (INEFC), aplicaran els imports que estableix aquest Decret en concepte de preu per la prestació de serveis acadèmics universitaris.
2.1 Les universitats podran establir el nombre mínim i màxim de crèdits en què l'estudiant es podrà matricular per cada trimestre, semestre o curs acadèmic.
2.2 La universitat facilitarà el pagament fraccionat de l'import de la matrícula.
2.3 El fet de no pagar la matrícula o d'algun dels seus fraccionaments en els terminis que estableixi la universitat podrà donar lloc a la suspensió temporal dels drets de l'alumne o l'alumna, i si s'escau podrà donar lloc a l'anul·lació de la matrícula, sense dret a cap reintegrament.
L'anul·lació de la matrícula implicarà la plena nul·litat de tots els efectes que aquesta matrícula hagi pogut produir.
Sens perjudici del que estableix el paràgraf anterior, les universitats exigiran el pagament de les quantitats pendents per matrícules de cursos acadèmics anteriors com a condició prèvia de matrícula o d'expedició de títols o certificats.
3.1 Els i les estudiants que obtinguin la convalidació o el reconeixement de crèdits per raó d'estudis o activitats realitzades en qualsevol centre universitari abonaran a la universitat el 25% del preus que estableixen els apartats 1, 2 i 5 de l'annex del present Decret.
3.2 La matrícula dels crèdits necessaris per adaptar els plans d'estudi conduents a la mateixa titulació serà gratuïta.
3.3 En el cas de la matrícula de crèdits sense escolaritat per raó de l'extinció del pla d'estudis, s'abonarà a la universitat el 25% del preu que estableixen els apartats 1, 2 i 10 de l'annex del present Decret.
Si la universitat ofereix a l'estudiant un sistema de tutories o docència alternativa, l'estudiant abonarà l'import íntegre.
4.1 Quan un estudiant es matriculi per segon cop d'un mateix crèdit, l'import del crèdit s'incrementarà un 30%.
A partir de la tercera vegada que s'hi matriculi, l'increment serà del 50%.
4.2 Als i les estudiants que canviïn d'universitat amb crèdits matriculats i no superats i es matriculin del mateix estudi en una altra universitat, aquesta els podrà aplicar els increments que preveu el present article pel que fa al nombre de crèdits matriculats i no superats dels cursos acadèmics anteriors en la universitat de procedència.
5.1 S'aplicarà un recàrrec del 40% dels preus per crèdit que s'estableixen en aquest Decret als i les estudiants que tinguin un o més títols universitaris oficials de primer cicle, de primer i segon cicle o només de segon cicle, i que s'hagin matriculat a partir del curs 1996-1997 per iniciar un altre estudi conduent a l'obtenció d'un títol universitari oficial a les universitats i centres docents adscrits que apliquen els preus fixats en aquest Decret.
5.2 Seran eximits del recàrrec del 40% els i les estudiants als quals es fa referència en l'apartat precedent que es trobin inclosos en algun dels supòsits següents:
a) Estudiants que havent superat els estudis d'un únic primer cicle vulguin prosseguir els seus estudis en un segon cicle.
b) Estudiants que hagin obtingut títols universitaris oficials únicament en universitats privades o en centres docents adscrits que apliquin preus privats.
c) Estudiants que reuneixen els mateixos requisits acadèmics i econòmics fixats a la convocatòria estatal de beques i ajuts a l'estudi de caràcter general per al curs 2003-2004, que els permetrien, si hi poguessin accedir, ser beneficiaris d'una beca.
La universitat determinarà el procediment per atorgar aquestes exempcions; en cas de ser-li denegada, l'estudiant restarà obligat a abonar el recàrrec en el termini indicat per la universitat.
6.1 D'acord amb el que disposa l'article 3.1 del Reial decret 2298/1983, de 28 de juliol, els i les estudiants beneficiaris d'una beca a l'estudi amb càrrec als pressupostos generals de l'Estat seran eximits de pagar el preu del servei acadèmic.
6.2 Els i les estudiants que en el moment de formalitzar la matrícula s'acullin a l'exempció de preus perquè han sol·licitat una beca a l'estudi i posteriorment no obtinguin la condició de becaris amb dret a l'exempció del preu de la matrícula estaran obligats a abonar-ne el preu corresponent en els terminis indicats per la universitat en aquest supòsit.
Els i les estudiants membres de famílies nombroses es beneficiaran de les exempcions i bonificacions que preveu la normativa vigent.
8.1 Els i les estudiants que obtinguin crèdits amb matrícules d'honor en el període acadèmic anterior tindran l'exempció en l'import de la matrícula d'un nombre de crèdits equivalent al que hagin obtingut amb aquesta qualificació acadèmica.
8.2 Els i les estudiants amb matrícula d'honor en l'avaluació global del curs d'orientació universitària o en el batxillerat o amb premi extraordinari en el batxillerat es beneficiaran de l'exempció total dels preus públics de tots els crèdits matriculats per primera vegada durant el primer curs dels seus estudis universitaris.
9.1 Els i les estudiants dels centres adscrits la titularitat dels quals correspon a la Generalitat de Catalunya i als seus ens autònoms o als consorcis en els quals participa abonaran a les universitats, en concepte de tutela acadèmica, el 10% dels preus establerts als apartats 1, 2 i 6 de l'annex d'aquest Decret, segons correspongui.
9.2 Els i les estudiants dels centres adscrits la titularitat dels quals no correspon als ens esmentats a l'apartat anterior abonaran a la universitat, en concepte de tutela acadèmica, el 22% dels preus establerts als apartats 1, 2 i 6 de l'annex d'aquest Decret, segons correspongui.
9.3 Els altres conceptes que preveu aquest Decret s'abonaran a la institució que presta el servei.
10.1 Els preus a satisfer en el curs 2003-2004 per la prestació de serveis acadèmics universitaris dels ensenyaments conduents a l'obtenció de títols universitaris oficials fets en el campus principal de la Universitat Oberta de Catalunya i vinculats al contracte programa signat entre el Departament d'Universitats, Recerca i Societat de la Informació i la Universitat Oberta de Catalunya són els que es detallen en els apartats 2, 3, 4 i 5 de l'annex del present Decret, sens perjudici que en el seu àmbit, atesa la seva formulació jurídica i les seves particularitats metodològiques, la Universitat Oberta de Catalunya fixi la contraprestació pels materials didàctics específics i serveis específics d'acord, a més, amb la seva normativa acadèmica.
10.2 L'import mínim a abonar en concepte de crèdits matriculats no podrà ser inferior al valor econòmic corresponent a 11,5 crèdits per cada període semestral de matrícula.
Els i les estudiants de doctorat que hagin completat els crèdits del programa, tinguin acceptat el projecte de tesi i encara no l'hagin defensada hauran de formalitzar una matrícula cada any acadèmic en concepte de tutoria de tesi per l'import que s'estableix en l'apartat 3 de l'annex d'aquest Decret.
12.1 Els preus a satisfer en el curs 2003-2004 per a la prestació dels ensenyaments conduents a l'obtenció de títols universitaris oficials que encara no hagin estat reformats d'acord amb el que disposa el Reial decret 1497/1987, de 27 de novembre, i les seves modificacions successives, són els que es detallen a l'apartat 6 de l'annex d'aquest Decret.
12.2 En el cas de la matrícula d'assignatures sense escolaritat per raó de l'extinció del pla d'estudis, s'abonarà a la universitat el 25% del preu que s'estableix a l'apartat 6 de l'annex d'aquest Decret.
Si la universitat ofereix a l'estudiant un sistema de tutories o docència alternativa, l'estudiant n'ha d'abonar l'import íntegre.
Serà d'aplicació per a la matrícula dels ensenyaments a què fa referència l'article precedent el que es preveu en aquest Decret i en el seu annex per a les matrícules d'estudis reformats, amb les adaptacions necessàries.
Programa de formació en terceres llengües
14.1 Els preus a satisfer durant el curs 2003-2004, en les seves diferents modalitats, a l'ens gestor dels cursos d'anglès de l'Escola Virtual d'Idiomes per a Universitaris (EVIU), promoguda pel Consell Interuniversitari de Catalunya, són els que consten al punt 13 de l'annex d'aquest Decret.
14.2 El preu a satisfer per la matrícula corresponent a la Prova Universitària de Competència en anglès (PUC anglès) és el que consta en el punt 14 de l'annex d'aquest Decret.
Disposicions addicionals.1 En cap cas no es podran aplicar als i a les estudiants exempcions o bonificacions al pagament dels preus que es fixen en aquest Decret, tret de les que s'hi recullen expressament..2 Per fer front al pagament dels preus per la prestació de serveis acadèmics universitaris que fixa el present Decret, els i les estudiants poden acollir-se a les fórmules de finançament ofertes per l'Agència de Gestió d'Ajuts Universitaris i de Recerca.
D'acord amb els convenis signats entre l'Agència de Gestió d'Ajuts Universitaris i de Recerca i les universitats públiques catalanes, l'incompliment per part dels i de les estudiants dels pagaments derivats d'aquests crèdits produirà els efectes previstos a l'article 2.3 del present Decret.
Aquest Decret entrarà en vigor l'endemà de la publicació al DOGC.
Annex.1 Preus que cal satisfer el curs 2003-2004 per la prestació dels ensenyaments conduents a l'obtenció de títols universitaris oficials de primer cicle, primer i segon cicle, i només de segon cicle, reformats d'acord amb el que disposa el Reial decret 1497/1987, de 27 de novembre, i les seves successives modificacions.
Llicenciatures: ciències del treball, ciències polítiques i de l'administració, dret, filologies (alemanya, anglesa, àrab, catalana, clàssica, eslava, francesa, gallega, hebrea, hispànica, italiana, portuguesa i romànica), filosofia, història, història de l'art, història i ciències de la música, humanitats, sociologia, antropologia social i cultural, lingüística, teoria de la literatura i literatura comparada.
Llicenciatures: administració i direcció d'empreses, economia, geografia, pedagogia, periodisme, psicologia, publicitat i relacions públiques, traducció i interpretació (alemany, anglès i francès), ciències actuarials i financeres, investigació i tècniques de mercat, psicopedagogia i documentació.
Llicenciatures: belles arts, ciències ambientals, ciències de l'activitat física i de l'esport, física, matemàtiques, ciències i tècniques estadístiques, comunicació audiovisual i llicenciatura en estudis de l'Àsia Oriental.
Enginyeries tècniques: enginyeria tècnica aeronàutica, especialitat en aeronavegació; enginyeria tècnica agrícola, especialitat en explotacions agropecuàries, hortofructicultura i jardineria, indústries agràries i alimentàries, mecanització i construccions rurals; enginyeria tècnica de forest, especialitat en explotacions de forest i indústries de forest; enginyeria tècnica industrial, especialitat en electricitat, electrònica industrial, mecànica, química industrial i tèxtil; enginyeria tècnica en informàtica de gestió; enginyeria tècnica en informàtica de sistemes; enginyeria tècnica de mines, especialitat en explotacions de mines; enginyeria tècnica d'obres públiques, especialitat en construccions civils, hidrologia, transports i serveis urbans; enginyeria tècnica en disseny industrial; enginyeria tècnica de telecomunicació, especialitat en so i imatge; enginyeria tècnica en topografia; enginyeria tècnica de telecomunicació, especialitat en sistemes electrònics, sistemes de telecomunicació, telemàtica; enginyeria tècnica naval, especialitat en propulsió i serveis del vaixell.
Enginyeries: enginyeria agronòmica, enginyeria en automàtica i electrònica industrial, enginyeria de camins, canals i ports, enginyeria en electrònica, enginyeria de forests, enginyeria industrial, enginyeria química, enginyeria de telecomunicació, enginyeria de materials, enginyeria geològica, enginyeria biomèdica.
Diplomatures: fisioteràpia, infermeria, logopèdia, òptica i optometria, podologia, teràpia ocupacional, i nutrició humana i dietètica.
Preu per crèdit: 12,27 euros..2 Preus a satisfer el curs 2003-2004 pels i per les estudiants que es matriculin a un programa de doctorat d'acord amb el Reial decret 778/1998, de 30 d'abril, o adaptat a aquest.
Crèdits docents: distribuïts en deu nivells d'experimentalitat, en funció del tipus de programa de doctorat que determinin els consells socials de les universitats, o per l'òrgan que tingui atribuïda aquesta funció en el cas de la Universitat Oberta de Catalunya: 38,53 euros (nivell d'experimentalitat 1), incrementat en 7,58 euros per nivell, fins a 106,75 euros.
Crèdits d'investigació: distribuïts en deu nivells d'experimentalitat, en funció del programa de doctorat, que determinin els consells socials de les universitats, o per l'òrgan que tingui atribuïda aquesta funció en el cas de la Universitat Oberta de Catalunya: 53,03 euros (nivell d'experimentalitat 1), incrementat 7,58 euros per nivell, fins a 121,25 euros..3 Preus de tutoria de tesi per als i per a les estudiants de doctorat que han superat el total de crèdits del programa de doctorat i encara no han defensat la seva tesi doctoral: 81,06 euros..4 Preus per l'examen de suficiència investigadora i de l'examen de tesi doctoral: 106,48 euros..5 Preus que cal satisfer en el curs 2003-2004 per la prestació de serveis acadèmics universitaris dels ensenyaments conduents a l'obtenció de títols universitaris oficials realitzats al campus principal de la Universitat Oberta de Catalunya, i vinculats al contracte programa signat amb el Departament d'Universitats, Recerca i Societat de la Informació.
5.1 Llicenciatures en ciències del treball, ciències polítiques i de l'administració, comunicació audiovisual (2n cicle), estudis de l'Àsia Oriental (2n cicle), dret, humanitats, investigació i tècniques de mercat (2n cicle), psicopedagogia, filologia catalana, administració i direcció d'empreses, psicologia, documentació, diplomatura en ciències empresarials i diplomatura en turisme: 10,83 euros
Enginyeria en informàtica, enginyeria tècnica en informàtica de gestió i en informàtica de sistemes: 12,11 euros..6 Preus que cal satisfer en el curs 2003-2004 per la prestació d'ensenyaments conduents a l'obtenció de títols universitaris oficials que encara no han estat reformats d'acord amb el que disposa el Reial decret 1497/1987, de 27 de novembre, i les seves successives modificacions.
6.1 Estudis conduents a l'obtenció dels títols de llicenciat en medicina, farmàcia i odontologia, biologia, física, geologia, química, belles arts, educació física (INEFC), informàtica i marina civil; d'enginyer industrial, de camins, canals i ports, d'enginyer de telecomunicacions i d'arquitecte; de diplomat en infermeria, podologia, estadística i marina civil; d'enginyer tècnic en topografia, en teixits de punt, d'obres públiques, industrial, agrícola, de forest, de mines, de telecomunicacions i d'arquitecte tècnic.
6.2 Altres estudis no reformats conduents a l'obtenció del títols oficials de primer i segon cicle, diferents dels especificats en l'apartat 6.1 d'aquest annex.
6.3 Projecte final de carrera: 106,48 euros..7 Expedició de títols acadèmics
7.1 Certificat del diploma d'estudis avançats del programa de doctorat (suficiència investigadors): 57,01 euros.
7.2 Títol de doctor i duplicat: 155 euros.
7.3 Títol de diplomat, llicenciat, arquitecte tècnic, arquitecte, enginyer tècnic, enginyer o mestre i duplicat: 120 euros..8 Certificat d'aptitud pedagògica (CAP), distribuït en set nivells d'experimentalitat, en funció del tipus de curs, que determinin els consells socials de les universitats: 296,48 euros (nivell d'experimentalitat 1, incrementat 17,13 euros per nivell, fins a 399,26 euros)..9 Prova de conjunt per a l'homologació de títols estrangers: 106,48 euros..10 Estudis d'especialitats d'infermeria en unitats docents acreditades segons el Reial decret 992/1987, de 3 de juliol: 12,27 euros per crèdit..11 Obtenció de títols de diplomat per convalidació
11.1 Per avaluació acadèmica i professional conduent a la convalidació: 106,48 euros.
11.2 Pels treballs exigits per a la convalidació: 177,39 euros..12 Secretaria
12.1 Gestió de matriculació i d'expedient acadèmic:
12.2 Expedició de certificacions acadèmiques: 16,48 euros.
12.3 Sol·licitud d'estudis de convalidació i adaptació i equivalència de títol estudis estrangers per a l'accés als estudis de doctorat: 32,94 euros.
Els preus de cada curs semestral d'autoaprenentatge d'anglès de l'Escola Virtual d'Idiomes que regiran pel curs 2003-2004 són:
Si l'alumne o l'alumna vol incorporar qualsevol dels següents complements d'aprofundiment en la modalitat bàsica, les quantitats seran les següents:
Mòdul bàsic i llengua escrita (75 h): 132 euros.
Mòdul bàsic i llengua oral diferit (75 h): 132 euros.
Mòdul bàsic i llengua oral en línia (xats de veu) (75 h): 132 euros.
Mòdul bàsic i llengua oral completa (diferits + xats de veu) (90 h): 165 euros.
Mòdul bàsic i comunicació completa (escrit + oral completa) (105 h): 198 euros.
En cas que l'alumne o l'alumna es matriculi de dos cursos (un nivell sencer), les quantitats seran les següents:
Mòdul bàsic (120 h): 116 euros.
Mòdul bàsic i llengua escrita (150 h): 251 euros.
Mòdul bàsic i llegua oral diferit (150 h): 251 euros.
Mòdul bàsic i llengua oral en línia (xats de veu) (150 h): 251 euros.
Mòdul bàsic i llengua oral completa (diferit + xats de veu) (180 h): 314 euros.
Mòdul bàsic i comunicació completa (escrit + oral completa) (219 h): 377 euros..14 Prova Universitària de Competència en anglès (PUC anglès)
El preu de la Prova Universitària de Competència en anglès (PUC anglès) per al curs 2003-2004 serà de 60 euros.